Hamas a cerut Israelului să fie de acord, în prealabil, cu un armistițiu de 12 săptămâni, în loc de cele 6 săptămâni discutate la un moment anterior, condiție care a creat un obstacol major în negocieri.
Acest lucru a fost confirmat de CNN din trei surse familiare cu negocierile. Potrivit rapoartelor, înalți oficiali israelieni se opun cu fermitate cererii.
Un înalt oficial al administrației Biden a declarat că Israelul a precizat clar că dorește să-și păstreze dreptul de a distruge cele 4 batalioane Hamas rămase în Rafah.
Într-un document al Hamas obținut de CNN se afirma că „toți pașii din această primă fază, inclusiv suspendarea temporară a operațiunilor militare reciproce, ajutor și adăpost și retragerea forțelor, vor continua în a doua fază până când pacea durabilă este declarată”.
Armistițiu de 12 săptămâni doar după eliberarea de ostatici
Potrivit raportului, premierul Benjamin Netanyahu refuză să accepte un astfel de angajament explicit în avans, mai ales că mai mulți membri ai coaliției sale au amenințat că vor dizolva guvernul dacă războiul se încheie fără un atac terestru major la Rafah și dezmembrarea Hamas.
Israelului i-ar fi greu să se angajeze într-o încetare a focului cu 12 săptămâni înainte înainte ca oricare dintre ostatici să fie eliberat.
Hamas fusese de acord, într-o etapă anterioară a discuțiilor, cu o încetare a focului de 6 săptămâni. Un oficial israelian a insistat că că Israelul nu poate fi de acord cu o pauză de 12 săptămâni înainte ca vreun ostatic să fie eliberat.
822 de civili și 711 membri ai forțelor de securitate au fost uciși în atacul Hamas din 7 octombrie. 132 de ostatici sunt încă în captivitate, inclusiv 65 de civili, potrivit Ministerului Apărării și Institutului Național de Asigurări din Israel, citate de YnetNews.
În timpul atacului terorist al Hamas din 7 octombrie, 201 de civili au fost răpiți, fără a include personalul de securitate și rezerviștii. 106 civili au fost returnați din captivitate, 30 răpiți sunt clasificați ca fiind uciși, iar 132 de ostatici rămân în captivitatea Hamas, inclusiv 65 de civili.
Foto: Profimedia (Yahya Sinwar, lider Hamas)